Դինո Ձոֆ

**Դինո Ձոֆ** (, ), իտալացի նախկին ֆուտբոլիստ, դարպասապահ։ Համարվում է Իտալիայի հավաքականի ամենատարեց աշխարհի չեմպիոնը։ Այդ ժամանակ նա եղել է 40 տարեկան, եղել է թիմի հիմնական դարպասապահը և թիմի ավագը։ 1972-1974 թվականներին նա պաշտոնական խաղերի ժամանակ հավաքականի դարպասը 1 142 րոպե պահել է անառիկ։ Խաղերի քանակով (112 խաղ) հավաքականում համարվում է հինգերորդ ֆուտբոլիստը՝ զիջելով Անդրեա Պիռլոյին, Պաոլո Մալդինիին, Ֆաբիո Կանավառոյին և Ջանլուիջի Բուֆֆոնին։ Խաղացել է «Ուդինեզեյում», «Մանտովայում», «Նապոլիիում» և «Յուվենտուսում»։ Համարվում է XX դարի 3-րդ լավագույն դարպասապահը՝ ըստ Ֆուտբոլի պատմության և վիճակագրության միջազգային ֆեդերացիայի ()՝ Լև Յաշինից և Գորդոն Բենկսից հետո։ Դասվել է ՖԻՖԱ 100 ֆուտբոլիստների շարքին։ 2003 թվականին Իտալիայի ֆուտբոլի ֆեդերացիայի կողմից ճանաչվել է վերջին 50 տարիների Իտալիայի լավագույն ֆուտբոլիստ։

## Կենսագրություն
Դինոն ծնվել է Մարիանո դել Ֆրիուլիում (կոմունա Իտալիայում)։ Իր կարիերայի սկզբում՝ 14 տարեկանում, նրան մերժել են «Ինտերն» ու «Յուվենտուսը»։ Պատճառն այն էր, որ նա կարճահասակ էր։ 5 տարի անց նրա հասակը աճեց 33 սմ-ով։ Մեկնարկային առաջին խաղը Սերիա A-ում 1961 թվականի սեպտեմբերի 24-ին էր, «Ուդինեզեի» կազմում, որի ժամանակ իր թիմը մրցում էր Ֆիորենտինայի հետ։ Դինոյի թիմը պարտվց 5-2 հաշվով, սակայն բաց թողնված գոլերն իր մեղքով չէին։ Առաջին մրցաշրջանում Ձոֆը «Ուդինեզեի» կազմում անցկացրեց 4 խաղ։ Թիմը դուրս մնաց Սերիա A-ից Սերիա B։ Հաջորդ մրցաշրջանում նա դարձավ թիմի հիմնական դարպասապահը, և թիմը վերադարձավ Սերիա A։ 
մինի|Դինո Ձոֆը «Մանտովայի» մարզաշապիկով, 1964 թվական|ձախից|234x234px
1963 թվականին նա տեղափոխվել է «Մանտովա», որտեղ անց է կացրել 4 մրցաշրջան՝ խաղալով 131 խաղ։ 1967 թվականին տեղափոխվել է «Նապոլի», որտեղ անց է կացրել 5 մրցաշրջան՝ խաղալով 143 խաղ։ Այդ ժամանակահատվածում մեծ ճանաչում է ձեռք բերել և 1968 թվականի Եվրոպայի առաջնության ժամանակ հայտնվել է հավաքականում, և այդ ժամանակ էլ Իտալիայի հավաքականը դարձել է Եվրոպայի չեմպիոն։ Հավաքականում հաջորդ լուրջ ձեռքբերումը 1970 թվականին էր, Ֆուտբոլի աշխարհի առաջնության ժամանակ՝ Դինո Ձոֆի հավաքականը Մեքսիկայում նվաճեց արծաթե մեդալ։ Իտալիայի հավաքականում անց է կացրել 112 խաղ, որից 59-ը՝ թիմի ավագի թևկապով։

1972 թվականին տեղափոխվեց «Յուվենտուս», որի կազմում անցկացրեց 11 մրցաշրջան՝ 6 անգամ հաղթելով Իտալիայի առաջնությունը, 2 անգամ՝ Իտալիայի գավաթը և 1 անգամ ՈՒԵՖԱ գավաթը։

1988 թվականին սկսել է մարզչական կարիերան։ Մարզել է «Յուվենտուսը», «Լացիոն», Իտալիայի ազգային հավաքականը և «Ֆիորենտինան»

## Նվաճումներ

### Ֆուտբոլիստ

###### Յուվենտուս
* Սերիա A (6). 1972–73, 1974–75, 1976–77, 1977–78, 1980–81, 1981–82
* Իտալիայի գավաթ (2). 1978–79, 1982–83
* ՈՒԵՖԱ գավաթ (1). 1976-77
* Եվրոպայի գավաթ (երկրորդ տեղ). 1972-73, 1982-83
* Միջմայրցամաքային գավաթ (երկրորդ տեղ). 1973

###### Իտալիայի հավաքական
* Աշխարհի առաջնություն (1). 1982
* Եվրոպայի առաջնություն (1). 1968

### Մարզիչ

###### Յուվենտուս
* Իտալիայի գավաթ (1). 1989-90
* ՈՒԵՖԱ գավաթ (1), 1989-90

###### Իտալիայի հավաքական
* Եվրոպայի առաջնություն (երկրորդ տեղ). 2000

### Անհատական
* Իտալիայի Ոսկե խաղացող. վերջին 50 տարիների լավագույն իտալացի ֆուտբոլիստ. նոյեմբեր 2003
* ՈՒԵՖԱ-ի հոբելյանական քվեարկություն. #5
* Ոսկե գնդակ (երկրորդ տեղ). 1973
* ՖԻՖԱ 100
* ՖԻՖԱ Մերիտի շքանշան. 1984
* Եվրոպայի առաջնության խորհրդանշական հավաքական. 1968, 1980
* Աշխարհի առաջնության խորհրդանշական հավաքական. 1982
* Աշխարհի առաջնության լավագույն դարպասապահ. 1982
* Golden Foot-ի «Ֆուտբոլի լեգենդներ» մրցանակ. 2004
* Իտալական ֆուտբոլի փառքի սրահ. 2012
* Իտալական սպորտի փառքի ծառուղի. 2015
* *World Soccer* ամսագրի 20-րդ դարի 100 լավագույն ֆուտբոլիստներ. 1999
* IFFHS-ի լեգենդ

## Աղբյուրներ
* Великие футболисты 
* Легендарный итальянский голкипер - Дино Дзофф
* Великий вратарь

## Տես նաև
* Դինո Ձոֆի հնարքները, Տեսանյութ

## Ծանոթագրություններ

## Արտաքին հղումներ
* Planet World Cup - Legends - Dino Zoff
* FIFA Tournaments - Players & Coaches - Dino ZOFF 

Կատեգորիա:Ֆուտբոլային մարզիչներ այբբենական կարգով
Կատեգորիա:Իտալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:ՖԻՖԱ 100
Կատեգորիա:Իտալացի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Ֆուտբոլի Եվրոպայի չեմպիոններ
Կատեգորիա:Իտալացի ֆուտբոլային մարզիչներ
Կատեգորիա:Ուդինեզեի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:20-րդ դարի իտալացիներ
Կատեգորիա:21-րդ դարի իտալացիներ
Կատեգորիա:Ֆիորենտինա ՖԱ մարզիչներ